**Ministru kabineta noteikumu projekta „Grozījumi Ministru kabineta 2001. gada 3. aprīļa noteikumos Nr.152 „Darbnespējas lapu izsniegšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2001. gada 3. aprīļa noteikumos Nr.152 „Darbnespējas lapu izsniegšanas kārtība”” (turpmāk – Noteikumu projekts) izstrādāts, pamatojoties uz likuma “Par maternitātes un slimības apdrošināšanu” 9. un 12.pantu, likuma “Par obligāto sociālo apdrošināšanu pret nelaimes gadījumiem darbā un arodslimībām” 19.panta pirmo daļu un Ārstniecības likuma 53.pantu, kā arī uz Ministru prezidenta 2017.gada 4.janvāra rezolūciju Nr.12/2016-JUR-237. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārstniecības likuma (turpmāk - Likums) 53.pants nosaka, ka personas pārejošu darbnespēju konstatē ārsts vai ārsta palīgs, kā arī to, ka pārejošu darbnespēju apliecinošo dokumentu izsniegšanas un anulēšanas kārtību nosaka Ministru kabinets.Deleģējums Ministru kabinetam attiecībā uz darbnespēju apliecinošo dokumentu anulēšanas kārtību ir spēkā ar 2016.gada 22.decembri, kad stājās spēkā 2016.gada 1.decembra grozījumi Likumā, kuros ietverts arī 53.panta grozījums.Ministru kabineta noteikumu projekta “Grozījumi Ministru kabineta 2001.gada 3.aprīļa noteikumos Nr.152 “Darbnespējas lapu izsniegšanas kārtība”” (turpmāk – Noteikumu projekts) 1. un 2.punkta mērķis ir veikt tehniskus grozījumus Ministru kabineta 2001.gada 3.aprīļa noteikumos Nr.152 “Darbnespējas lapu izsniegšanas kārtība”” (turpmāk – Noteikumi).Pamatojoties uz minēto, Noteikumu projekta 1.punktā ietverts Likuma 53.panta deleģējums ne tikai par darbnespējas lapas izsniegšanas kārtību, bet arī tās anulēšanas kārtību, jo Noteikumu III.nodaļa ietver tiesību normas, kuras attiecas arī uz darbnespējas lapas anulēšanu, līdz ar to noteikumos jāprecizē nosaukums un noteikumu 1.punkta norma, kurā tiek noteikts, ka noteikumi nosaka kārtību, kādā tiek apliecināta personas pārejoša darbnespēja, un attiecīgo dokumentu izsniegšanas un anulēšanas kārtība. Šobrīd Noteikumu 18.3.apakšpunkts paredz, ka grūtniecības un dzemdību atvaļinājuma gadījumā pēcdzemdību perioda sarežģījumu dēļ darbnespējas lapā iekļauj 14 kalendāra dienas papildus dzemdību atvaļinājumam, (..) izdarot darbnespējas lapas ailē „Pārejošas darbnespējas cēlonis” atzīmi „dzemdības”.Noteikumu projekta 3.punkts paredz kā pārejošas darbnespējas cēloni aizstāt atzīmi „dzemdības” ar atzīmi „pēcdzemdību periods”, kas pēc būtības ir tehnisks grozījums un paredz termina precizēšanu atbilstoši faktiskajai situācijai. Termins „dzemdības” atspoguļo faktu, savukārt darbnespējas lapa tiek izsniegta, lai pamatotu personas darba nespēju un dotu tiesības saņemt sociālo pabalstu, līdz ar to tā tiek izsniegta uz konkrētu darbnespējas periodu un tādēļ termins „pēcdzemdību periods” ir saturiski precīzāks, kā arī vienlaikus mazāk aizskar sievietes privāto dzīvi.Noteikumu projekta 4.punkts paredz precizēt prasību darbnespējas lapu veselības informācijas sistēmā reģistrēt ne vēlāk kā piecu darbdienu laikā vienīgi tad, ja to nav iespējams reģistrēt darbnespējas perioda pirmajā dienā tehnisku iemeslu dēļ. Visos citos gadījumos šis periods netiek ierobežots ar termiņu un darbnespējas lapa reģistrējama atbilstoši apstākļiem, brīdī, kad tas iespējams, vienlaikus veselības informācijas sistēmā norādot pamatojumu, kādēļ darbnespējas lapā norādītā darbnespējas perioda pirmā diena nesakrīt ar tās reģistrēšanas datumu.Noteikumu projekta 5.punkts paredz papildināt Noteikumus ar jaunu punktu, kas nosaka, ka gadījumos, kad pacients lūdz, ārsts vai ārsta palīgs veselības informācijas sistēmā sagatavoto darbnespējas lapu nosūta personas norādītajam adresātam. Minētais grozījums nepieciešams, lai pacientam būtu iespēja sniegt informāciju darba devējam par viņa darbnespēju arī tajos gadījumos, kad pacientam nav iespējas pašam to nosūtīt, līdz ar to pacients var to lūgt izdarīt ārstam veselības informācijas sistēmā.  |
| 3. | Projekta izstrādē iesaistītās institūcijas | Veselības ministrija, Labklājības ministrija, Valsts sociālās apdrošināšanas aģentūra  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sievietes pēcdzemdību periodā, ārstniecības personas, ārstniecības iestādes, veselības aprūpes pakalpojumu saņēmēji, Valsts sociālās apdrošināšanas aģentūrā nodarbinātie, kuru darba pienākumos ietilpst ar darbnespējas lapu administrēšanu saistīto funkciju izpilde |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2014.gada 11.marta noteikumos Nr.134 „Noteikumi par vienoto veselības nozares elektronisko informācijas sistēmu” |
| 2. | Atbildīgā institūcija | Veselības ministrija |
| 3. | Cita informācija | Nav  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts no 2017.gada 2,jūnija bija ievietots Veselības ministrijas mājas lapā un 2017.gada 19.jūnijā notika tā sabiedriskā apspriede. |
| 2. | Sabiedrības līdzdalība projekta izstrādē | Sabiedriskajā apspriedē piedalījās Latvijas Ģimenes ārstu asociācijas, Aptieku attīstības biedrības un Starptautisko inovatīvo farmaceitisko firmu asociācijas pārstāvji. |
| 3. | Sabiedrības līdzdalības rezultāti | Par Noteikumu projektu saņemti Latvijas Ģimenes ārstu asociācijas iebildumi, kuri ņemti vērā, papildinot Noteikumu 20.3 punktu ar norādi, ka pēc personas pieprasījuma ārsts vai ārsta palīgs veselības informācijas sistēmā sagatavoto darbnespējas lapu nosūta personas norādītajam adresātam tādā gadījumā, ja persona pati to nevar izdarīt. Vienlaikus atbilstoši Latvijas Ģimenes ārstu asociācijas lūgumam un sabiedriskajā apspriedē panāktajai vienošanai papildināts Noteikumu projekta anotācijā ietvertais paskaidrojums attiecībā uz prasību reģistrēt darbnespējas lapu veselības informācijas sistēmā piecu darbdienu laikā vienīgi tajos gadījumos, ja to nav iespējams reģistrēt darbnespējas perioda pirmajā dienā tehnisku iemeslu dēļ.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija, Valsts sociālās apdrošināšanas aģentūra, Veselības inspekcija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
|  | Cita informācija | Nav |

*Anotācijas III un V sadaļa – projekts šīs jomas neskar*

Veselības ministre Anda Čakša

Vīza: Valsts sekretārs Kārlis Ketners

Šķiņķe 67876177

Ilze.Skinke@vm.gov.lv mailto: